Hun fikk suksess i 1981 med new wave-klassikeren «Kids in America», som kom på andreplass på hitlisten i Storbritannia. Hennes store gjennombrudd kom i 1987 med låta «You Keep Me Hangin' On», som er en coverlåt av The Supremes. I 1988 hadde hun en hit med «You Came» som gikk til topps i Danmark og Sverige, og havnet på 3.-plass i Storbritannia. «Never Trust a Stranger» fra samme år gikk også til topps i Sverige, og nådde 7.-plass i Storbritannia. Etter dette har hun kun hatt en førsteplass, med sangen «Anyplace, Anywhere, Anytime» med Nena, i Tyskland (2003).